**Tomás López de Vargas Machuca**, nado en Madrid en 1730 e finado na mesma cidade en 1802, foi un xeógrafo e cartógrafo español do período ilustrado que escribiu entre outras os *Principios Geográficos aplicados al uso de mapas* en 1775, e a *Cosmografía abreviada.* *Uso del globo celeste y terrestre*, en 1784.

Traxectoria
-----------

Fillo de pais toledanos iniciou os seus estudos no Colexio Imperial da capital española, onde aprendeu matemáticas, gramática e retórica. No ano 1752 acudiu a proseguir coa súa formación en París, mercé ao mecenado do marqués da Ensenada. A París acompañáronlle, entre outros, Juan de la Cruz Cano y Olmedilla, Manuel Salvador Carmona e Alonso Cruzado. Nesta etapa parisiense, que durou até 1760, tivo por mestre ao gran xeógrafo Juan Bautista Bourguignon d’Anville e alí coñeceu e casou con María Luisa Gosseaumé y Doré.

Mapa do Reino de Galicia de 1784.
De novo en España, recibiu o título de *geógrafo de los dominios de Su Magestad* e foi colocado ao mando do novo Gabinete de Xeografía creado polo monarca Carlos III. O principal proxecto no que traballou foi o levantamento de mapas das rexións de España, entre elas os Reinos de Córdoba, Granada, Xaén e Sevilla.

En 1795, propuxo a Godoy a creación do Gabinete Xeográfico para recoller toda a cartografía de España existente. O primeiro ministro tamén lle encarga realizar ese ano o *Atlas geográfico de España*, obra terminada e publicada polos seus fillos, en 1804, un ano despois do seu falecemento. Este Atlas, «a pesar da súa inexactitude, debido á imprecisión dos métodos utilizados... constituirá a obra cartográfica nacional máis importante —e a mellor existente— até a aparición do *Atlas* de España e as súas posesións de ultramar (1856) do cartógrafo español Francisco Coello».

Recoñecementos
--------------

López gozou dun importante recoñecemento en vida e así, en 1764, pasou a formar parte da Real Academia de San Fernando, mentres que en 1773 entrou como membro da Real Sociedad Bascongada de Amigos del País e na Academia de Bellas Letras de Sevilla. Finalmente, en 1776 entrou a formar parte tanto da Real Academia da Historia como da Real Sociedade Asturiana de Amigos do País.

Notas
-----

1. ↑  Del Bosque, Isabel & Isabel Fernández «Fondos de la BTNT(III). Mapas de Tomás López en la biblioteca Tomás Navarro Tomás.» Arquivado 28 de agosto de 2017 en Wayback Machine. Biblioteca Tomás Navarro Tomás. Consultado o 8 de xullo de 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tomás López y Vargas Modificar a ligazón no Wikidata*** |

### Bibliografía

* Lorenzo Arribas, Josemi (2011). *Diccionario Histórico-Geográfico de la provincia de Zamora según las informaciones obtenidas por el cartógrafo real Tomás López. 1765-1798*. Zamora: Instituto de Estudios Zamoranos Florián de Ocampo. ISBN 978-84-96100-67-1.
* López Gómez, Antonio; Manso Porto, Carmen (2006). *Cartografía del siglo XVIII. Tomás López en la Real Academia de la Historia*. Madrid : Real Academia de la Historia. Departamento de Cartografía y Artes Gráficas. ISBN 84-95983-79-6.
* Martín López, José (2001). *Cartógrafos espanoles*. Madrid: Ministerio de Fomento, Centro Nacional de Información Geográfica. ISBN 84-95172-15-1.
* Saez García, Juan Antonio (2004). *Guipúzcoa en el siglo XVIII a la luz de la obra de Tomás López*. San Sebastián : ingeba. ISBN 84-930927-2-X.

|  |  |
| --- | --- |
| Control de autoridades | 
* Wd: Q6148551
* WorldCat
* VIAF: 27152759
* Auñamendi: 89396
* BNA: 000031596
* BNE: XX842271
* BNF: 153760995
* BVMC: 9584
* CERL: cnp00550324
* DBE: tomas-lopez-de-vargas-machuca
* DeutscheBio: 119217007
* FAST: 17681
* GEC: 0038480
* GND: 119217007
* ISNI: 0000 0000 7972 3463
* LCCN: n50052179
* NKC: jn20040625015
* NTA: 273433954
* OL: OL4885304A
* openMLOL: 110895
* PTBNP: 68916
* SUDOC: 033206651

 |